લોકલ ક્રાઇમ બ્રાન્ચ બનાસકાંઠા દ્વારા આવા સોશીયલ મીડીયાના બધા ગ્રુપો ઉપર નજર રાખવામાં આવી રહી છે. આ બાબતે નજીકના પોલીસ સ્ટેશનનો પણ સંપર્ક કરી શકો છો. બનાસકાંઠા પોલીસ દ્વારા તાકીદ કરવામાં આવે છે કે આવા ખોટા મેસેજ ગ્રૃપમાં જે લોકો ફોરવર્ડ કરે છે તે લોકો વિરૂધ્ધ તેમજ વોટસએપ ગ્રૃપ એડમીન વિરૂધ્ધ કાયદેસરની કાર્યવાહી કરવામાં આવશે. નોંધનીય છે કે છેલ્લા કેટલાક દિવસોથી છોકરા ઉઠાવી જવાના ખોટા મેસેજો વાયરલ કરવાને લઇને નિર્દોષ લોકોને જીવ ગુમાવવાનો કે હુમલાનો ભોગ બનાવાનો વારો આવ્યો છે જેને લઇને તાકીદ કરાઇ છે.